คิม จ็อง-อิล
หลังจากที่มารดาของคิม จ็อง-อิล เสียชีวิตไป คิม อิล-ซ็อง ผู้เป็นบิดาได้สมรสใหม่กับนางคิม ซ็อง-แอ () จากการสมรสครั้งใหม่ของบิดา คิม จ็อง-อิล มีน้องชายต่างมารดาอีกสองคน หนึ่งในนั้นคือ คิม พย็อง-อิล ( ตั้งตามชื่อน้องชายที่จมน้ำเสียชีวิตของคิม จ็อง-อิล) นับแต่ ค.ศ. 1988 คิม พย็อง-อิลได้รับราชการในสถานทูตเกาหลีเหนือหลายแห่งในยุโรปและปัจจุบันเป็นเอกอัครราชทูตเกาหลีเหนือประจำโปแลนด์ นักวิจารณ์ต่างประเทศสงสัยว่าคิม พยองอิลถูกบิดาส่งไปรับตำแหน่งห่างไกลเหล่านี้เพื่อป้องกันการแก่งแย่งอำนาจระหว่างบุตรชายทั้งสอง
คัง พัน-ซ็อก
คัง พัน-ซ็อก (; 21 เมษายน พ.ศ. 2435 – 31 กรกฎาคม พ.ศ. 2475) เป็นมารดาของคิม อิล-ซ็อง เป็นย่าของคิม จ็อง-อิล และเป็นทวดของคิม จ็อง-อึน ผู้นำประเทศเกาหลีเหนือ เธอเป็นทั้งนักปฏิวัติและนักการเมืองคอมมิวนิสต์ชาวเกาหลี ทุกวันที่ 21 เมษายนของทุกปีในประเทศเกาหลีเหนือจะมีพิธีวางพวงมาลาเพื่อแสดงความรำลึกถึงเธอ ณ พื้นที่ปฏิวัติชิลก็อล (Chilgol Revolutionary Site) หรือชิลก็อลรี เมืองหนึ่งในจังหวัดพย็องอันที่ปัจจุบันเป็นส่วนหนึ่งของกรุงเปียงยาง